2017. május 24.

Sajtóközlemény

**A HB Reavis a Nivy Tower megépítésével kezdte el pozsonyi Stanica Nivy fejlesztését**

**A HB Reavis megkezdte a Stanica Nivy beruházás kivitelezését Pozsonyban. Elsőként a Nivy Tower irodaépület épül meg, a torony a maga 125 méteres magasságával meghatározó eleme lesz a városképnek. A projekt további elemeinek, köztük egy több régiót kiszolgáló bevásárlóközpontnak, egy modern piacnak és egy nemzetközi buszpályaudvarnak a kivitelezési munkái a nyár folyamán kezdődnek el.**

A Nivy Tower a Stanica Nivy projekt első ütemében valósul meg. Ez a modern, világszínvonalú üzleti és közlekedési központ Pozsony új, keleti kapuja lehet majd. A fejlesztés keretében 70 000 m2 kiskereskedelmi célú terület, több mint 31 000 m2 bérbeadható irodaterület, egy 3000 m2-es, friss árut kínáló piac és egy 30 000 m2-es buszpályaudvar jön létre. Az ütemezés szerint a Nivy Tower 2020 elejére készül el, és Szlovákiában ez az első olyan projekt, amely esetében a WELL Building Core and Shell (szerkezetkész) minősítés Gold szintjét szeretnék megszerezni.

A Nivy Tower tervei a brit Benoy és a szlovák Siebert + Talaš építészstúdió közös munkájából születtek. Ez a két iroda készítette a nagyléptékű Stanica Nivy projekt koncepciótervét is. Az ötszintes bevásárlóközpont egyik kiemelkedő eleme az a 3000 m2-es piac lesz, amely minőségi, friss szezonális és helyi élelmiszereket kínál majd. Az éttermek, gyorséttermek, kávézók és minőségi élelmiszereket kínáló üzletek nagy választéka révén a Stanica Nivy az ínyencek első számú pozsonyi célpontjává válhat.

A Stanica Nivy épületeinek tetején összesen két futballpályányi zöldterület kap helyet. A nemzetközileg is elismert BDP tájépítész szakértői által tervezett zöldtető közösségi kertek, pihenők és egy futópálya is megvalósul.

A területen található buszpályaudvar a föld alá, egy klimatizált területre költözik, hasonlóan a Madridban és New Yorkban kialakított állomásokhoz, amely hozzájárul a környező területek jobb levegőminőségéhez és alacsonyabb zajszintjéhez. A buszpályaudvar a várakozások szerint napi 20 000 utast fog kiszolgálni.

A teljes fejlesztés várhatóan naponta több mint 55 000 látogatót vonz majd, így a terület fontos bevásárló- és szórakoztatóközponttá, Pozsony egyik turistalátványosságává válhat. A Stanica Nivy projekt keretében a HB Reavis egy olyan kábelvasút megvalósítását tervezi, amely a Nivy körzetet a Duna másik partjával köti össze. Ez izgalmas módon kapcsolná össze a két városrészt, és új útvonallal járulna hozzá a helyi tömegközlekedéshez.

Jakub Gossányi, a HB Reavis Szlovákia fejlesztési igazgatója elmondta: „A Stanica Nivy kivitelezésének elindulása fantasztikus mérföldkő, amely hosszú évek aprólékos tervezésének az eredménye. Ez a multifunkcionális fejlesztés egyike a legnagyszabásúbb projektjeinknek. A Stanica Nivy új energiával tölti fel Pozsonynak ezt a stratégiailag fontos részét, miközben minőségi, izgalmas kereskedelmi területekkel és „high-tech” irodákkal gazdagítja a várost, és hozzájárul a város közlekedésének fejlődéséhez.”

- Vége –

A HB Reavis Csoportról

A HB Reavis küldetése, hogy ingatlanmegoldásaik révén meghatározó élményekkel gazdagítsák az emberek életét.

Fő fókuszunkban azok az emberek állnak, akik számára fejlesztéseink készülnek: célunk, hogy olyan nagyszabású tereket hozzunk létre, amelyek növelik az ott dolgozók és a környéken lakók produktivitását és jó közérzetét. Integrált pán-európai fejlesztőként épületeink tervezését, építését és kezelését is mi végezzük, emellett befektetéskezelőként is működünk, és co-working-terek létrehozásával és üzemeltetésvel is foglalkozunk. Jelenleg az Egyesült Királyságban, Lengyelországban, Csehországban, Szlovákiában és Magyarországon tevékenykedünk, míg Németországban és Törökországban keressük a fejlesztési lehetőségeket.

A HB Reavis 1993-as megalapítása óta 1 millió négyzetméternyi kereskedelmi területet adtunk át. Portfóliónk több mint 70 százalékát modern irodahelyiségek teszik ki, aminek köszönhetően Európa egyik vezető fejlesztője vagyunk a munkahelyi megoldások terén. Jelenleg több mint 1,2 millió négyzetméternyi fejlesztésünk van tervezési vagy építési fázisban, mintegy 5,7 milliárd euró összértékben. Portfóliónk több mint 87%-a modern munkahelyekből áll, aminek köszönhetően Európa egyik vezető vállalata vagyunk a munkahelyi megoldások terén. Emellett további 11 projektünk van folyamatban 355 ezer négyzetméternyi bérbeadható területtel, 1,8 milliárd euró értékben.

Büszkék vagyunk, hogy 1,2 milliárd eurós tőkéjével és több mint 600 szakemberével a HB Reavis egyike Európa piacvezető ingatlanfejlesztőinek.

A fejlesztéseinkre jellemző minőség, fenntarthatóság, és kiemelkedően magas színvonal eredményeként nemzetközi szinten több díjjal is elismerték munkánkat. Az AON Hewitt például a „Lengyelország Legjobb Munkáltatója” címet ítélte oda vállalatunknak, emellett a CEE Quality Awardson a HB Reavis lett „Közép-Kelet Európa Legjobb Fejlesztője 2017”, a World Finance Awardson pedig elnyerte a „2016 Legjobb Irodafejlesztője” díjat.

Bővebb információért látogasson el a<https://hbreavis.com/hu/> oldalra!